Thedean (VPII)

**Amrónin valtakunta**,eli **Amrón** tai **Amron**, on Australaasian mantereella. Sillä ei ole yhtään rajanaapurimaata. Valtion pinta-ala on noin 2 miljoonaa neliökilometriä ja asukasluku hieman yli kahdeksantoista miljoonaa. Amronin pääkaupunki on Ethelas.

Maan nimi tulee vanhasta perendorin kielen ihmistä (*amàr*) tarkoittavasta sanasta. Tämä nimitys on tosin säilynyt vain maan lindorinkielisessä nimessä (*Nan Girollàd Amroënna*, suom. ihmisten kuningaskunta). Perendorinkielinen nimitys (*Xaper Pondewoll*, läntiset maat) sai alkunsa, kun vuortentakaisia maita alettiin kutsua nimellä (*Xaper Eléndewoll*, villien maat). Myöhemmin sana *eléndewoll* alkoi tarkoitta kaikkea itäistä, mistä lindorin kielen sana *lindor*kin juontaa juurensa. Amronista taas alettiin luontevasti käyttää nimitystä *Xaper Pondewoll*, sivistyneiden maat, myöhemmin läntiset maat.

## **Maantiede ja ilmasto**

#### **Luonto ja fyysinen maantiede**

Amron sijaitsee Australaasian mantereella eteläisellä pallonpuoliskolla. Sen rajat perustuvat suurimmaksi osaksi luonnollisiin rajoihin: etelässä amroninmeri ja pohjoisessa Elenniinien vuoristo sekä Faras-joki.

Huomattavan kokonsa vuoksi Amron on topografisesti hyvinkin vaihtelevaa. Elenniinien vuorijono kulkee osittain Amrónin rajojen sisäpuolella ja vuoriston toiseksi korkein kohta, Mäntyhuippu (*Mïerintllàn* tai *Créyllatyn*), kohoaa lähes neljäntuhannen metrin korkeuteen. Vuoriston kaartuessa eteläkärjessään hieman länteen, jättää se väliinsä laakson, joka suurimmaksi osaksi on vehreää tasankoa. Myös edempänä lännessä on paljon tasankoa, mutta myös loivasti kumpuilevaa ruohomaata. Suurin osa maan metsistä sijoittuu eteläosiin, mutta myös pohjoisessa on suurempia metsäisiä alueita. Maan keskiosista metsät hakattiin 1800-1900-luvuilla viljelysmaiksi.

Amronin suurin järvi on mantereen länsiosassa sijaitseva Lintujärvi, joka on myös koko maailman suurin sisäjärvi. Lisäksi mantereen eteläkärjessä sijaitseva Harmaajärvi on maailman toiseksi suurin sisäjärvi.

#### **Eläimet**

Elinympäristöjen suuren vaihtelun vuoksi myös mantereen eläimistö on runsasta ja monipuolista. Miljoonien vuosien eristyksen seurauksena suurin osa eläinlajeista on endeemisiä, eikä niitä esiinny missään muualla maailmassa. Kaukaisia sukulaisia on toki löydettävissä lähinnä Legadanian maanosasta. Lännen savanneja asuttavat valtavat aavardinorsut, kirahvit, kengurut ja muut pussieläimet sekä seeprat ja kissapedot kuten leijonat ja gepardit. Etelän metsissä taas elävät karhut, hirvet, peurat ja sudet. Mantereen yleisin lintulaji on nauravasta lauluäänestään tunnettu elmo-lajin harakka.

### **Ilmasto**

Jälleen suuren kokonsa vuoksi, on Amronin ilmasto myös hyvin monipuolinen. Suurimmassa osassa maata vallitsee lämmin subtrooppinen ilmasto, mutta mitä etelämmäksi mennään, sitä viileämmäksi ilmastokin käy. Amroninlahden rannikko kuuluu lauhkealle ilmastovyöhykkeelle ja aivan eteläkärjessä vallitsee subarktinen ilmasto.

\*KUVA\* Thedean VPII/Devos cligraf

## **Hallinto ja politiikka**

Amronin kuningaskunta on aristokraattinen meritokratia, jonka ylimpänä hallitsijana ja käskynhalitjana toimii kuningas Alerion VI. Monarkin poliittiset valtaoikeudet ovat käytännössä rajattomat, mutta kuningas ei voi päättää asioista yksinään. Kuninkaan apuna ja todellisena vallankäyttäjäelimenä toimii kuusihenkinen Pieni Neuvosto, jonka jäsenet ovat kaikki maan aatelissukujen jäseniä. Amronissa ei ole demokraattisesti valittua parlamenttia, mikä on varsinkin viimevuosina herättänyt kiivasta keskustelua.

### **Pieni neuvosto**

Pieni neuvosto (lia. *Anna Girolta*) on kuusihenkinen ryhmä erityisvaltuutettuja henkilöitä, jotka on varta vasten valittu virkaan. Pieneen Neuvostoon päästäkseen täytyy kuulua valtion eliittiin eli aatelistoon ja lisäksi tulee olla korkein mahdollinen koulutus kyseiseen rooliin neuvostossa. Alla listattuna nykyisen Neuvoston jäsenet tehtävineen:

* **Valtionkansleri** (*Bhanvalanya*) on neuvoston korkea-arvoisin henkilö, yksi monarkin lähimmistä neuvonantajista ja Amronin kuningaskunnan todellinen vallankäyttäjä. Valtionkanslerin tehtävänä on myös edustaa monarkkia, kun hän ei siihen itse kykene. Nykyinen valtionkansleri on virassa vuodesta 2004 toiminut Elia Darth.
* **Ulkoasiainkansleri** (*Ânathvalanya*) on myös erittäin korkea-arvoinen henkilö ja niin sanottu erikoissuurlähettiläs. Ulkoasiainkansleri hoitaa suhteita Amronin ja muiden valtioiden välillä ja usein myös toimia Amronin edustajana ulkomailla. Nykyinen ulkoasiainkansleri on virassa vuodesta 2003 toiminut Erbert Kadhnaeg.
* **Sisäasiainkansleri** (*Làdvalanya*) on kanslerin viroista alin. Sisäasiainkanslerin tehtävänä on hoitaa valtionsisäisiä asioita ja varmistaa kansalaisten hyvinvointi. Nykyinen sisäasiainkansleri on virassa vuodesta 2006 toiminut sir Jens Graugh.

* **Oikeuskansleri** (*Vêrvalanya*) on yksi Amronin vaikutusvaltisimmista viroista, kuten muutkin mestarin virat. Oikeuskanslerin tehtävänä on päivittää valtion lakikirjaa, vastata lakimuutoksista monarkille ja toimia Neuvoston juridisena todistajana. Nykyinen oikeuskansleri on virassa vuodesta 1998 toiminut Quentin Frace.

* **Rahamestari** (*Silvenvalaya*) on Amronin valtion kassan hoitaja ja täten myös yksi maan vaikutusvaltaisimmista viroista. Hänen työryhmänsä mm. valmistelee joka vuoden lopussa budjetin seuraavalle vuodelle ja kaikki valtion tulot ja menot kulkevat hänen kauttaan. Nykyinen rahamestari on virassa vuodesta 2012 toiminut Adrian Patt.

* **Sotamestari** (*Aënnenvalanya*) on Amronin armeijan ylipäällikkö. Hänen tehtävänään on pitää huoli siitä, että maan armeija toimii, mikäli sotatila julistetaan. Lisäksi sotamestarin tulee neuvoa monarkkia mahdollisissa sotatilanteissa tai jopa niiden välttämisessä. Nykyinen sotamestari on virassa vuodesta 2002 toiminut Waren Eylon.

### **Lainsäädäntö**

Amronin kuningaskunnalla ei ole varsinaisesti virallista perustuslakia, vaan kaikkia maan lakeja voidaan periaatteessa muuttaa neuvoston ja kuninkaan päätöksestä. Puhutaan kuitenkin niin sanotuista *kuninkaallisista laeista* ja *kuninkaallisista käskyistä*, jotka on määrätty jo 1100-luvulla Amronin valtion muodostuessa. Näitä lakeja ei voi muuttaa ja nämä vanhat lait yhä edelleen ohjaavat valtionelinten toimintaa. Esimerkiksi kuninkaallinen laki R1§14 määrää, ettei Amronin valtion hallitsija voi olla nainen.

Osaa vanhoista kuninkaallisista laeista yritettiin kumota 1800- ja 1900-lukujen vaihteessa eräänlaisella muodollisella vallankumouksella, joka kuitenkin epäonnistui sillä vallankumous oli kielletty kuninkaallisessa laissa R7§52b. Tuloksena oli pienen neuvoston kaatuminen ja hajoaminen. Silloinen hallitsija kuitenkin erosi tehtävästään uuden Neuvoston painostuksen tuloksena jättäen tehtävän pojalleen.

Lakien säätäminen ja muuttaminen Amronissa on hyvin monimutkaista, vaikka se teoriassa onnistuisiksin vain seitsemän henkilön päätöksestä. Lait eivät saa kuitenkaan kumota toisiaan ja mikään laki ei saa olla kuninkaallisen lain vastainen. Erityisen monimutkaisen tästä tekee se, että kuninkaallisia lakeja on satoja. Osa näistä on melko huvittaviakin, joilla ei nyky-yhteiskunnassa ole käytännössä mitään merkitystä. Asiantuntija-arvion mukaan noin kolmasosalla kuninkaallisista laeista ei enää nykyään tee mitään. Niitä ei kuitenkaan voi lain R1§2c kohdan mukaan poistaa.

Amronin kansalaislaki B1§2-3 määrää, että Amronin täysivaltaiseksi kansalaiseksi, mitä ei tule sekoittaa täysi-ikäisyyteen, tullaan 14-vuotiaana, mikäli on syntynyt Amronissa ja ainakin toinen vanhemmista on Amronin kansalainen. Automaattista Amronin kansalaisuutta voivat kuitenkin hakea myös maan rajojen ulkopuolella syntyneet henkilöt, joilla ainakin toinen vanhemmista on Amronin kansalainen. Myös erikseen kaksoiskansalaisuudesta määrätään kohdassa B1§7. Täysi-ikäiseksi Amronissa tullaan 18-vuotiaana. Tämän jälkeen on laillista omistaa oma auto ja ajokortti, ostaa alkoholijuomia sekä mennä naimisiin.

Rikoslain G16§33 mukaan tupakka- ja muiden nikotiinivalmisteiden myyminen vuoden 2001 jälkeen syntyneille on kiellettyä. Myös alkoholin myyntiä on rajoitettu huomattavasti: "runsaasti" alkoholia sisältäviä juomia saavat myydä ainoastaan valtio-omisteiset *Idatras*-liikkeet ja erikoisluvan saaneet ravintolat. Viimeksi mainituilla on kuitenkin tarkkaan rajatut anniskelualueet. Suurin osa Idatrasissa myytävistä alkoholijuomista on tuontituotteita ulkomailta, sillä amronilaisen tavan mukaan olut ja viini ovat käytännössä lähes alkoholittomia ja niitä myydäänkin tavallisissa vähittäiskaupoissa. Amronilainen olut on nimeltään *àlbhasia* ja viini *fheryaa*.

### **Hallinnollinen jako**

Amron jakautuu viiteen maakuntaan (*elsa*), jotka ovat pohjoisesta etelään järjestyksessä Echo, Polo, Lëana ja Thedean. Maakunnat jakautuvat vielä pienempiin kuntiin ja kaupunkeihin.

Maakuntia koskevan lainsäädännön mukaan niiden päätehtävä on rakentaa ja ylläpitää alueen infrastruktuuria ja tämän lisäksi tukea julkista liikennettä, koulutusta, tutkimusta sekä uusien projektien ja yritysten innovointia. Usein ne tosin jakavat tehtäviään yksittäisille kunnille, jolloin maakunnan vastuu jakautuu hieman pienemmäksi. Maakunnan hallituksen muodostaa provinsiaalinen neuvosto, jonka johtajana toimii yleensä jonkin vanhan aatelissuvun pää. Normaali käytäntö on, että jokaisesta maakunnasta on edustaja mukana myös pienessä neuvostossa edustamassa koko maakuntaansa. Näin ei kuitenkaan aina ole.

## **Talous**

Maatalous on merkittävä elinkeino Amronissa ja kattaa yhä suuren osan maan bruttokansantuotteesta. Teollisuus sen sijaan saapui maahan hitaasti ja ensimmäisiä tehtaita pystytettiin vasta 1910-luvulla. Liäksi, vaikka Amronissa on runsaasti erilaisia luonnonvaroja, ei alkutuotantoa olla saatu käyntiin tehokkaasti. Kalastus on tärkeä elinkeino erityisesti maan eteläosissa.

Tärkeä ala Amronissa on myös matkailuala. Se on lähtenyt kasvuun vasta aivan viime vuosien aikana, kun ihmiset ovat alkaneet kiinnostua enemmän amronilaisesta kulttuurista ja elämästä. Turistimäärät eivät kuitenkaan ole päässeet suorastaan räjähtämään käsiin vaan ovat kasvaneet tasaisesti vuodesta toiseen. Suurimmaksi osaksi matkailijat suuntaavat maan lounais- ja luoteisrannikoille.

Suuria maailmanlaajuisesti tunnettuja amronilaisia yhtiöitä ovat esimerkiksi tietotekniikka- ja elektroniikkayhtiöt Melody ja SixEven sekä autonvalmistaja Tessa Motors. Näistä viimeksimainitun tehtaat sijaitsevat **JOSSAIN**, joten se usein mielletään **JOKSIKIN** yhtiöksi.

Amronin rahayksikkö on talentti (*AOL, talent*). Amronin talenttia on saatavilla 1, 5, 10 ja 25 talentin kolikoina ja 50, 100, 200, 500, 1000 ja 2000 talentin seteleinä. Hintatasoltaan Amron on melko alhainen, mutta välillä hinnat riippuvat melko vahvasti myös sijainnista; esimerkiksi Ethelasin keskustassa saattaa olla huomattavasti kalliimpaa kuin Êrenin laitakaupunginosissa.

### **Kaupungit**

Amronissa asutus on keskittynyt suuriin kaupunkeihin, jotka ovat ajan kuluessa muodostuneet lähinnä vesistöjen rannoille. Kaupungistumisen myötä pienet kaupungit ovat sulautuneet toisiinsa ja muodostaneet valtavia metropolialueita. Lisäksi muuttoliike kaupunkeihin on suurta, jolloin maaseudun pienempien kaupunkien ja kylien asutus on vähäistä.

Amronin kaupungit ovat paitsi suuria, myös vanhoja. Jokaisella suuremmalla kaupungilla on myös vanhakaupunki tai vanha keskusta, joka saattaa sijaita monen kilometrin päässä nykyisestä keskustasta. Hyvä esimerkki tästä on Porthgamin kaupunki, jonka varsinainen keskusta on aikojen saatossa siirtynyt lähes 5 kilometriä pohjoiseen uuden kaupungin rakentamisen seurauksena. Nykyään Amronin vanhat kaupungit ja keskustat ovat suosittuja turistikohteita.

### **Liikenne**

#### **Lentoliikenne**

Amronin syrjäinen sijainti on ollut syynä sille, ettei maasta ole kehittynyt varsinaista kansainvälisen lentoliikenteen solmukohtaa. Liikenne Amroniin on kuitenkin hyvin runsasta. Maassa on kahdeksan kansainvälistä lentoasemaa, jotka sijaitsevat suurimmissa kaupungeissa. Säännöllisesti Amronin lentoasemilla liikennöivät maan kansallinen lentoyhtiö Vannailwe sekä ylikansallinen, Amronissa perustettu Alfair. Lisäksi monet muut kansalliset ja ylikansalliset lentoyhtiöt suorittavat lentoja Amroniin.

#### **Vesiliikenne**

Meriteitse käytävä kansainvälinen kauppa on historiallisista ajoista lähtien ollut Amronin elinehto. Nykyisinkin lähes 95 prosenttia maan ulkomaankaupan kuljetuksista tehdään meriteitse. Maan suurin rahtiliikenteen satama on Lëanan maakunnassa sijaitseva Porthgam. Se on myös yksi maailman suurimmista rahtiliikenteen satamista. Muita merkittäviä satamia ovat Port Morgaan sekä Evanloun.

#### **Rautatiet**

Rautatieverkosto Amronissa on melko suppea, mutta kattaa kuitenkin tärkeimmät reitit suurten kaupunkien välillä. Lisäksi lyhyitä rataosuuksia on rakennettu pienemmistä kaupungeista risteämään päärautatien kanssa, mutta nämä ovat usein tarkoitettu vain rahtiliikenteelle. Osalla pikkuradoista kulkee kuitenkin myös paikallista matkustajaliikennettä.

Viiteen suurimpaan kaupunkiin on myös rakennettu 1960-1980-luvuilla raitiovaunuverkosto, jota on sittemmin kunnostettu ja laajennettu. Lisäksi Devosissa ja Ethelasissa on metrojärjestelmä, jonka käyttöä on pyritty lisäämään 2000-luvulla. Vastaavaa verkostoa ollaan suunnittelemassa myös muihin maan suurkaupunkeihin, mutta toistaiseksi rakentamista ei olla aloitettu kuin Porthgamiin.

#### **Tieliikenne**

Amronin tieverkko on erittäin kehittynyt ja hyvin hoidettu. Ruuhkat ovat kuitenkin vakava ongelma varsinkin Devosin ja Ethelasin ydinkeskustoissa. Tätä on pyritty rajoittamaan tiukoilla yksityisautoilulaeilla, mutta toistaiseksi ongelma on pysyvä. Syrjäisimmillä seuduilla ongelmaksi ovat muodostuneet autojen kimppuun hyökkäävät aavardit, jotka voivat helposti tehdä selvää jälkeä melkein minkä kokoisesta ajoneuvosta tahansa lukuunottamatta suuria rekka-autoja. Toistaiseksi myöskään tähän ongelmaan ei olla keksitty toimivaa ratkaisua ja onkin vain voitu kehottaa välttämästä autoilua tietyillä alueilla ja suosimaan sen sijaan junia.

Linja-autolla matkustaminen on yleistynyt uusimpien yksityisautosäädösten myötä. Linja-autojärjestelmä Amronin suurissa kaupungeissa onkin osoittautunut toimivaksi tavaksi liikkua paikasta toiseen, jos ei halua ruuhkaista metroa käyttää.

Amronissa on käytössä vasemmanpuoleinen liikenne, mikä aiheuttaa hieman ruuhkia rajanylityspaikoilla. **JOKU** on useaan otteeseen painostanut tekemään rajanylityspaikoista sujuvampia, mutta toistaiseksi tässä ei olla vielä onnistuttu.

## **Väestö**

Amronissa asuu hieman yli kahdeksantoista miljoonaa ihmistä. Heistä lähes kaikki asuvat maan kuudessa suuressa kaupungissa, mutta myös suurten kaupunkikeskusten ulkopuolella, pienemmissä kylissä ja pikkukaupungeissa, elää paljon ihmisiä.

Viimeisimmissä väestönlaskentatiedoissa arvioitiin lähes 90% koko maan väestöstä olevan etnisiä rauneja. Loput kymmenen prosenttia koostuvat useista pienemmistä ihmisryhmistä. Noin 3% on **jotain**, toiset 3% **jotain** ja loput hajanaisia ihmisryhmiä erityisesti Etelä-Aasiasta.

### **Kieli**

Amronin valtakielenä on lindorin kieli, mutta sen rinnalla puhutaan myös perendorin kieltä. Näistä viimeksi mainittu oli aikoinaan vain ylhäistön käyttämä kieli, joka kuitenkin levisi ajan kuluessa myös tavallisen kansan käyttöön. Lindor on huomattavasti puhutumpana kielenä Amronin kuninkaallinen laki R23§3 määrääkin, että Amronissa kaikkia palveluita on saatava lindorin kielellä ja laki R23§4, että jokaisen Amronin kansalaisen on osattava kyseistä kieltä. Toisaalta kuninkaallinen laki R23§8 määrää, että myös perendorin kielellä on laillinen asema valtakunnassa ja palveluita on tarjottava myös sillä kielellä pyydettäessä.

Lindorin kieli on amronilaisten kielten sukuun kuuluva kieli, jonka ainoa tunnetusti puhuttava sukulaiskieli onkin aiemmin myös mainittu perendor. Nämä nimet eivät ole kielten viralliset nimet, vaan ajan kuluessa muotoutuneet lempinimet. Lindorin kieli on oikealta nimeltään *ùlbha raùnïenna*, eli raunin kieli. Perendorin kieli puolestaan on *dtelleruan*, eli puhdas kieli. Lempinimet tulevat lindorin kielen itää (*lindor*) ja länttä *(perendor*) tarkoittavista sanoista. Kyseisten nimien etymologia on epäselvä.

#### **Valtion nimi eri kielillä:**

* lindor: *Nan Girollàd Amroënna*
* perendor: *Xaper Pondewoll*